CELEX: 52017PC0175
Language: sk
Date: 2017-05-12 00:00:00
Title: Odporúčanie ROZHODNUTIE RADY o poverení začať rokovania o dohode medzi Európskou úniou a Inštitútom globálneho zeleného rastu

EURÓPSKA KOMISIA
            V Bruseli12. 5. 2017
            COM(2017) 175 final
            This document was downgraded/declassifiedDate: 21/06/2017By: Yvon SlingenbergAuthority: DG CLIMA
            Odporúčanie
            ROZHODNUTIE RADY
            o poverení začať rokovania o dohode medzi Európskou úniou a Inštitútom globálneho zeleného rastu
            
               
         
         
            
               DÔVODOVÁ SPRÁVA
            
            
               1.KONTEXT NÁVRHU
            
            
               •Dôvody a ciele návrhu
            
            
               Inštitút globálneho zeleného rastu (Global Green Growth Institute – GGGI) je medzinárodná organizácia zriadená v roku 2012, ktorá sa venuje podpore a presadzovaniu silného, inkluzívneho a udržateľného hospodárskeho rastu v rozvojových krajinách a rozvíjajúcich sa ekonomikách. Je zameraný na víziu odolného sveta, ktorý stojí na silnom, inkluzívnom a udržateľnom zelenom raste, a jeho poslaním je podporovať prechod krajín na model zeleného rastu vývojom a zavádzaním stratégií, ktoré súčasne znižujú chudobu a posilňujú sociálne začlenenie, environmentálnu udržateľnosť a hospodársky rast.
            
            
               Parížska dohoda UNFCCC z decembra 2015 posilní globálnu reakciu na hrozbu zmeny klímy udržaním nárastu priemernej globálnej teploty výrazne pod úrovňou 2° Celzia v porovnaní s predindustriálnou érou, pričom sa vyvinie úsilie na obmedzenie tohto teplotného nárastu na 1,5° C. Každá zo strán dohovoru UNFCCC má vnútroštátne stanovený príspevok (NDC) určujúci opatrenia, ktoré plánuje prijať na dosiahnutie týchto cieľov. Strany sa tiež zhodli na význame vývoja a transferu technológií s cieľom posilniť odolnosť proti zmene klímy a znížiť emisie skleníkových plynov.
            
            
               Parížska dohoda si vyžaduje výrazne posilnené a trvalé medzinárodné úsilie všetkých krajín o znižovanie emisií skleníkových plynov, a to v maximálnej možnej miere a čo najrýchlejšie. V Parížskej dohode sa uznala potreba pomôcť rozvojovým krajinám pri plnení ich klimatických plánov.
            
            
               V tomto kontexte sa inštitút GGGI profiloval ako vedúci medzinárodný aktér v oblasti zeleného rastu. Členstvom v inštitúte GGGI by Únia získala prístup na fórum, ktorým môže posilniť dosah svojho diplomatického úsilia v oblasti klímy v rozvojových a rozvíjajúcich sa ekonomikách, a zároveň podeliť sa o svoje cenné skúsenosti s prípravou klimatických politík Únie. Keďže GGGI sa zameriava na komplexné stratégie zeleného rastu, pomohlo by to zároveň využiť synergie medzi klimatickými cieľmi a cieľmi udržateľného rozvoja prijatými v rámci programu trvalo udržateľného rozvoja do roku 2030.Navrhuje sa začať s GGGI rokovania o členstve EÚ, pričom alternatívnou možnosťou bolo navrhnúť pristúpenie Únie k dohode o založení inštitútu GGGI. Dôvodom je, že pred tým, než sa Únia stane členom tejto medzinárodnej organizácie, by sa mala vyriešiť otázka hlasovacích práv EÚ ako budúceho člena GGGI. 
            
            
               •Súlad s existujúcimi ustanoveniami v tejto oblasti politiky
            
            
               Aby sa teplotný nárast udržal výrazne pod úrovňou 2° C, musí byť Parížska dohoda skutočne globálna a účinná. Všetky krajiny musia začať implementovať svoje zamýšľané vnútroštátne stanovené príspevky. Vďaka členstvu v inštitúte GGGI môže Únia:
            
            
               –podporovať súčasných i budúcich členov GGGI v implementácii a zvyšovaní ambícií ich vnútroštátne stanovených príspevkov k Parížskej dohode, okrem iného aj s využitím osvedčených postupov, ktoré sa stanovujú a implementujú v rámci prístupu zeleného rastu,
            
            
               –spolupracovať s GGGI v kontexte diplomatickej stratégie Únie pre oblasť klímy, pričom sa plne zohľadnia synergie medzi dosahovaním klimatických cieľov a cieľov udržateľného rastu,
            
            
               –spolupracovať pri výmene osvedčených postupov na politickej i odbornej úrovni vzhľadom na jej rozsiahle minulé skúsenosti s prípravou a zavádzaním klimatických stratégií.
            
            
               •Súlad s ostatnými politikami Únie
            
            
               
                  Práca inštitútu GGGI je vzhľadom na jeho zameranie na zelený a udržateľný rast jasne prepojená s environmentálnymi a rozvojovými otázkami, ako aj s politikami v oblasti obnoviteľných zdrojov energie a energetickej efektívnosti.
               
            
            
               2.PRÁVNY ZÁKLAD, SUBSIDIARITA A PROPORCIONALITA
            
            
               •Právny základ
            
            
               V článku 216 Zmluvy o fungovaní Európskej únie (ZFEÚ) sa stanovuje, že Únia môže uzavrieť dohodu s medzinárodnou organizáciou. V článku 218 sa stanovuje postup, ktorý treba dodržať pri uzatváraní dohody s medzinárodnou organizáciou, pričom jeho odsek 3 uvádza podrobnosti menovania Komisie za vyjednávača v mene Únie.
            
            
               
                   •
                        Subsidiarita (pri nevýlučných právomociach) 
               
            
            
               Zmena klímy je cezhraničným problémom. Koordinácia úsilia v tejto oblasti je na globálnej i európskej úrovni nevyhnutná a konanie Únie je z hľadiska subsidiarity opodstatnené. V článku 191 ZFEÚ sa stanovujú kompetencie Únie v oblasti životného prostredia vrátane problematiky zmeny klímy.
            
         
         
            
               Členstvo Únie by umožnilo šíriť znalosti a osvedčené postupy GGGI medzi všetkými členskými štátmi; zároveň by podporilo snahu Únie o čo najrozsiahlejšie šírenie politických a diplomatických signálov o zmene klímy našim medzinárodným partnerom.
            
            
               •Proporcionalita
            
            
               Odporúčanie na rozhodnutie Rady rokovať o členstve Únie v inštitúte GGGI je proporcionálne: je to ten najjednoduchší a zároveň minimálny právny krok potrebný na to, aby Únia získala členstvo.
            
            
               •Voľba nástroja
            
            
               
                  Prijatie rozhodnutia Rady je stanovené článkom 218 ods. 3 ZFEÚ.
               
               
                   3.
                        VÝSLEDKY HODNOTENÍ EX-POST, KONZULTÁCIÍ SO ZAINTERESOVANÝMI STRANAMI A POSÚDENÍ VPLYVU
               
            
            
               •Hodnotenia ex-post/kontroly vhodnosti existujúcej legislatívy
            
            
               
                  Neuplatňuje sa.
               
            
            
               •Konzultácie so zainteresovanými stranami
            
            
               
                  Neuplatňuje sa. Komisia však uverejnila svoj zámer žiadať od Rady povolenie rokovať v mene Únie o členstve Únie v inštitúte GGGI na svojej webovej stránke o lepšej tvorbe práva 8. novembra 2016. V období na predkladanie spätnej väzby (8. november 2016 – 12. január 2017) neboli prijaté žiadne pripomienky zainteresovaných strán.
               
            
            
               •Získavanie a využívanie expertízy
            
            
               
                  Neuplatňuje sa.
               
            
            
               •Posúdenie vplyvu
            
            
               
                  Posúdenie vplyvu sa nevypracovalo, keďže rozhodnutie Rady o poverení začať rokovania o členstve Únie v inštitúte GGGI nemá žiaden priamy vplyv na rozpočet Komisie, ani si nevyžaduje od členských štátov žiadne kroky.
               
               
                  Komisia však zvážila alternatívnu možnosť neprijať žiadne kroky. Základná možnosť bez opatrení by znamenala scenár, v ktorom by členmi GGGI bol iba malý počet krajín Únie (od založenia tejto medzinárodnej organizácie v roku 2012 sa členmi stali Dánsko, Spojené kráľovstvo a nedávno Maďarsko). V takom prípade je nepravdepodobné, že by GGGI mohol profitovať z plného rozsahu skúseností Únie s otázkami zeleného rastu a že by sa organizácia v plnej miere využila v záujme diplomatickej stratégie Únie v oblasti klímy.
               
               
                  Preferovanou možnosťou, ktorá je predmetom tohto návrhu, je členstvo Únie v inštitúte GGGI. Navrhuje sa vstúpiť v pozícii zúčastneného člena, ktorý neprispieva finančne (stanovy GGGI, článok 3). 
               
            
            
               •Regulačná vhodnosť a zjednodušenie
            
            
               
                  Neuplatňuje sa.
               
            
            
               •Základné práva
            
            
               
                  Neuplatňuje sa.
               
            
         
         
            
               
                   4.
                        VPLYV NA ROZPOČET
               
               
                  Členstvo Únie v inštitúte GGGI nemá žiaden priamy vplyv na rozpočet EÚ.
               
            
            
               5.ĎALŠIE PRVKY
            
            
               •Plány vykonávania, spôsob monitorovania, hodnotenia a podávania správ
            
            
               Neuplatňuje sa: rozhodnutie Rady o vyrokovaní členstva v GGGI si nevyžaduje od členských štátov žiadne kroky.
            
            
               •Vysvetľujúce dokumenty (v prípade smerníc)
            
            
               
                  Neuplatňuje sa.
               
            
            
               •Podrobné vysvetlenie konkrétnych ustanovení návrhu
            
            
               Komisia odporúča nasledovné:
            
            
               –Rada by mala poveriť Komisiu začatím a vedením rokovaní o členstve Únie v inštitúte GGGI;
            
            
               –Komisia by mala tieto rokovania viesť v konzultácii s osobitným výborom v zmysle ustanovení ZFEÚ;
            
            
               –Rada by mala schváliť smernice na rokovania pripojené k tomuto odporúčaniu.
            
            
               Odporúčanie
            
            
               ROZHODNUTIE RADY
            
            
               o poverení začať rokovania o dohode medzi Európskou úniou a Inštitútom globálneho zeleného rastu
            
            
               RADA EURÓPSKEJ ÚNIE,
            
            
               so zreteľom na Zmluvu o fungovaní Európskej únie, a najmä
            
            
               na jej článok 218 ods. 3 a 4,
            
            
               so zreteľom na odporúčanie Európskej komisie,
            
            
               keďže: 
            
         
         
            
                
            
            
               (1)V súčasnosti má členstvo v Inštitúte globálneho zeleného rastu (Global Green Growth Institute – GGGI) iba malý počet krajín Únie
                  1
               . Je preto nepravdepodobné, že by GGGI mohol profitovať z plného rozsahu skúseností Únie s otázkami zeleného rastu a že by sa organizácia v plnej miere využila v záujme diplomatickej stratégie Únie v oblasti klímy.
            
            
               (2)Zmena klímy je cezhraničným problémom. Koordinácia úsilia v klimatickej oblasti je na globálnej i európskej úrovni nevyhnutná a konanie Únie je opodstatnené v súlade so zásadou subsidiarity. V článku 191 ZFEÚ sa stanovujú kompetencie Únie v oblasti životného prostredia vrátane problematiky zmeny klímy.
            
            
               (3)Členstvo Únie by umožnilo šíriť znalosti a osvedčené postupy GGGI medzi všetkými členskými štátmi. Zároveň by podporilo snahu Únie o čo najrozsiahlejšie šírenie politických a diplomatických signálov o zmene klímy jej medzinárodným partnerom.
            
            
               (4)
                     Keďže inštitút GGGI sa zameriava na komplexné stratégie zeleného rastu, členstvo Únie v GGGI by zároveň pomohlo využiť synergie medzi klimatickými cieľmi a cieľmi udržateľného rozvoja prijatými v rámci programu trvalo udržateľného rozvoja do roku 2030. 
            
            
               (5)Komisia by preto mala byť poverená začať v mene Európskej únie rokovania s cieľom uzavrieť dohodu o členstve Únie v GGGI,
            
            
               PRIJALA TOTO ROZHODNUTIE: 
            
            
               Článok 1
            
            
               Komisia sa týmto poveruje rokovať v mene Únie o dohode o členstve Únie v Inštitúte globálneho zeleného rastu.
            
            
               Článok 2
            
            
               Smernice na rokovania sú stanovené v prílohe.
            
            
               Článok 3
            
            
               Rokovania sa vedú v konzultácii s [názov osobitného výboru
            
            
               doplní Rada].
            
            
               Článok 4
            
            
               Toto rozhodnutie je určené Komisii.
            
            
               V Bruseli
            
            
               
                     Za Radu
               
               
                     Predseda
               
            
         
         
            
                  
                     (1)
                  Od založenia medzinárodnej organizácie GGGI v roku 2012 sa členmi stali Dánsko, Spojené kráľovstvo a nedávno Maďarsko.
               
            
      
    ---documentbreak--- 
      
         
               EURÓPSKA KOMISIA
            V Bruseli12. 5. 2017
            COM(2017) 175 final
            This document was downgraded/declassifiedDate: 21/06/2017By: Yvon SlingenbergAuthority: DG CLIMA
            PRÍLOHA
            k odporúčaniu na
            ROZHODNUTIE RADYo poverení začať rokovania o dohode medzi Európskou úniou a Inštitútom globálneho zeleného rastu
            Smernice na rokovania o dohode medzi Európskou úniou a Inštitútom globálneho zeleného rastu o členstve Únie v Inštitúte globálneho zeleného rastu
            
               
         
         
            
               PRÍLOHA
               Smernice na rokovania o dohode medzi Európskou úniou a Inštitútom globálneho zeleného rastu o členstve Únie v Inštitúte globálneho zeleného rastu
            
            
            
               1.Komisia sa bude usilovať zabezpečiť, aby dohoda vedúca k členstvu Únie v Inštitúte globálneho zeleného rastu (Global Green Growth Institute – GGGI) bola v súlade s príslušnými právnymi predpismi Únie.
            
            
               2.Komisia povedie rokovania v súlade s príslušnými platnými právnymi predpismi Únie alebo dohodnutými pozíciami Únie, ktoré sa stanovia špecificky na účely týchto rokovaní v rámci osobitného výboru zástupcov členských štátov uvedeného v článku 3 tohto rozhodnutia Rady alebo v rámci Rady.
            
            
               3.Komisia oznamuje Rade výsledky rokovaní a podľa potreby aj prípadné problémy, ktoré počas rokovaní nastanú.